CELEX: 32015R1799
Language: lt
Date: 2015-10-05 00:00:00
Title: 2015 m. spalio 5 d. Komisijos įgyvendinimo reglamentas (ES) 2015/1799 dėl tam tikrų prekių klasifikavimo Kombinuotojoje nomenklatūroje

8.10.2015   
               
               
                  LT
               
               
                  Europos Sąjungos oficialusis leidinys
               
               
                  L 263/14
               
            KOMISIJOS ĮGYVENDINIMO REGLAMENTAS (ES) 2015/1799
      2015 m. spalio 5 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:
      
                  (1)
               
               
                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. spalio 5 d.
         
            
               Komisijos vardu
            
            
               Pirmininko pavedimu
            
            Heinz ZOUREK
            
               Mokesčių ir muitų sąjungos generalinio direktorato generalinis direktorius
            
         
      
      
         (1)  OL L 256, 1987 9 7, p. 1.
      
         (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
      
         PRIEDAS
         
                     Prekių aprašymas
                  
                  
                     Klasifikavimas (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Miltelių pavidalo produktas, pateikiamas mažmeninei prekybai skirtoje plastikinėje dėžutėje, kurioje yra 300 g produkto. Į rekomenduojamą paros dozę (10 g) įeina (miligramais):
                     
                                    
                                                —
                                             
                                             
                                                aminorūgštys (arginino ir citrulino mišinys)
                                             
                                          
                                 
                                    5 200
                                 
                              
                                    
                                                —
                                             
                                             
                                                vitaminas C (askorbo rūgšties pavidalu)
                                             
                                          
                                 
                                    500
                                 
                              
                                    
                                                —
                                             
                                             
                                                L-taurinas
                                             
                                          
                                 
                                    300
                                 
                              
                                    
                                                —
                                             
                                             
                                                vitaminas E (D-alfa-tokoferilacetato pavidalu)
                                             
                                          
                                 
                                    90
                                 
                              
                                    
                                                —
                                             
                                             
                                                alfa-lipo rūgštis
                                             
                                          
                                 
                                    10
                                 
                              
                                    
                                                —
                                             
                                             
                                                folio rūgštis
                                             
                                          
                                 
                                    0,4
                                 
                              
                                    
                                                —
                                             
                                             
                                                vaistinė melisa
                                             
                                          
                                 
                                    50
                                 
                              
                                    
                                                —
                                             
                                             
                                                kalcis (CaCO3 pavidalu)
                                             
                                          
                                 
                                    66
                                 
                              Produkto sudėtyje taip pat yra nedidelis kiekis citrinų rūgšties, sukralozės ir silicio dioksido.
                     Pagal etiketėje nurodytą informaciją produktas yra žmonėms skirtas maisto papildas, padedantis rūpintis kūnu ir užtikrinantis ilgalaikę gerą savijautą.
                     Nurodyta rekomenduojama paros dozė – 10 g (2 bertuvėlės).
                  
                  
                     2106 90 92
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 30 skirsnio 1 papildomosios pastabos a punktu ir KN kodus 2106, 2106 90 ir 2106 90 92 atitinkančiais prekių aprašymais.
                     Produktas yra preparatas, pateikiamas kaip žmonėms skirtas maisto papildas, kurio sudėtyje yra vitaminų ir aminorūgščių.
                     Produktas neskirtas kokiai nors ligai diagnozuoti, gydyti, išgydyti ar jos išvengti, kaip apibrėžta 3004 pozicijoje. Nors jo sudėtyje esantis vitaminų C ir E kiekis yra gerokai didesnis nei rekomenduojama paros dozė, jis neatitinka 30 skirsnio 1 papildomosios pastabos a punkto reikalavimų. Todėl jis neklasifikuotinas priskiriant KN kodą 3004.
                     Kadangi produktas yra pateikiamas pakuotėje, ant kurios nurodyta, kad jis palaiko bendrą sveikatos būklę arba gerą savijautą, jis laikomas maisto produktu, nenurodytu kitoje vietoje (žr. taip pat Suderintos sistemos paaiškinimų 2106 pozicijos paaiškinimų antros pastraipos 16 punktą).
                     Todėl produktas klasifikuotinas kaip kiti maisto produktai priskiriant KN kodą 2106 90 92.